เต็มอิ่ม !!! กับงาน AKB48 Group Asia Festival 2019 in Bangkok เป็นครั้งแรกกับการรวมตัววงน้องสาวทั่วเอเชียมาแสดงร่วมกัน และเกิดขึ้นที่ กรุงเทพฯของเรานี่เอง ซึ่งทางทีมงาน Mango zero ก็ไม่พลาดที่จะเก็บบรรยากาศกิจกรรมต่างๆ บริเวณงาน และ ไฮไลท์คอนเสิร์ตยูนิตต่างๆมาให้ได้รับชมกัน

ชมคลิปต่อได้ที่ MangoZero Youtube

ช่วงเช้ากิจกรรมต่างๆ

บริเวณรอบๆงานมีซุ้มกิจกรรมมากมาย ไม่ว่าจะเป็นร่วมเล่นเกม แจกของพรีเมี่ยม , แต่งชุดเหมือนไอดอลที่คุณชื่นชอบรวมถึงการเปิดตัวเกมใหม่กับเกม “AKB48 CHERRY BAY BLAZE” และสุดท้ายคือกิจกรรมไฮทัช ที่ให้คุณได้สัมผัสไอดอลตัวเป็นๆ

ตู้คีบหรรษาที่ท้าให้คุณลอง ถ้าคีบได้ก็รับไปเลยกับของรางวัล

ส่วนใครสายกาชาได้เวลาเสียเงินไปกับตู้นี้ โดยสุ่มเข็มกลัดจากไอดอลที่มาร่วมแสดง

มากันที่ซุ้มนี้กับเกม “AKB48 CHERRY BAY BLAZE” ที่ให้คุณได้เลือกตัวละครเป็นไอดอลที่คุณชื่นชอบ จาก AKB48 โดยเปิดตัวครั้งแรกที่งานนี้ ซึ่งหากใครลงทะเบียนที่งานนี้ ก็รับไปเลย สแตนดี้ 1 ตัวหรือ เข็มกลัดได้ตั้ง 3 อัน! ไอดอลน่ารักๆจากตัวละครในเกม

กิจกรรมไฮทัช

กิจกรรมไฮทัชคราวนี้เปิดโอกาสให้เราได้สัมผัสไอดอลตัวเป็นๆ จากทุกวงที่เข้าร่วมงานนี้ จึงเป็นโอกาสที่ดีสำหรับเหล่าแฟนคลับที่ได้พบเจอไอดอลจากต่างประเทศ ถือว่าเป็นกิจกรรมหนึ่งที่มีผลตอบรับดีมาก

ช่วงคอนเสิร์ต

เป็นครั้งแรกที่มีการรวบรวมวงน้องสาวมาไว้บนเวทีเดียวกัน ประกอบด้วย AKB48, JKT48, BNK48, MNL48, SGO48, AKB48 Team SH, AKB48 Team TP โดยมาในเพลงเปิดตัวคือเพลง Aitakatta ซึ่งประกอบไปด้วยหลากหลายภาษา แต่ประสมประสานกันได้อย่างลงตัว

ต่อกันที่เพลงชาติ 48Group

โชว์ของแต่ละกรุ๊ป

SGO48 มาพร้อมกับเพลง Shonichi และ Shoujotachi yo

AKB48 Team TP มาในเพลง Mae Shika Mukanee และ Sougen no Kiseki

AKB48 TeamSH เพลง LOVE TRIP และ 365 nichi no kamihikouki

MNL48 เพลง Party ga Hajimaru yo, First Rabbit และ Iiwake Maybe

BNK48 เพลง River, Oogoe Diamond และ Kimi wa Melody

JKT48 เพลง UZA, Flying Get และ High Tension

AKB48 เพลง Kibouteki refrain, Jabaja และ #Suki nanda

เซอร์ไพรส์ยูนิตพิเศษ WRD48

หลังจากโชว์ของแต่ละกรุ๊ปจบลงก็ได้มีการเซอไพรซ์แฟนๆ ขึ้น โดยการประกาศเซ็มบัตสึของยุนิตพิเศษ คือ WRD48 และที่ถือเป็นความภาคภูมิใจของแฟนๆชาวไทย คือ เฌอปรางได้รับมอบหมายให้เป็นเซ็นเตอร์ของยูนิตนี้ โดยเปิดตัวมาในเพลงสุดฮิตอย่าง Heavy Rotation หลังจากนั้นเป็นโชว์จากยูนิตพิเศษที่ไม่สามารถหาได้จากที่อื่น เราไปชมบรรยากาศกันเลย

ยูนิต Tenshi no Shippo โดย Liu Nian(AKB48 Team SH), SinTikKei(AKB48TeamTP), Anna(SGO48)

ยูนิต Blue Rose โดย Sheki(MNL48), Pun(BNK48), Yupi(JKT48), Kaycee(SGO48)

ยูนิต Temodemo no Namida โดย Cherprang(BNK48), Okada Nana(AKB48) ซึ่งเป็นโอชิของเฌอปรางด้วย ! ฟินสุดแล้วว

ยูนิต Heart Gata Virus Chiu Pin-han(AKB48 Team TP), Oguri Yui(AKB48), Music(BNK48)

ยูนิต End Roll โดย Mao WeiJia(AKB48 Team SH), Shani Indira Natio(JKT48), Jennis (BNK48), Abelaine Trinidad(MNL48)

ยูนิต Tsuki to Mizukagami โดย Yokoyama Yui(AKB48), Mukaichi Mion(AKB48) และ Keaw (BNK48) ซึ่งแก้วได้แสดงฝีมือโชว์เปียโนในเพลงนี้ด้วย

หลังจากยูนิตสาวๆ ขึ้นมาแสดงเพลงKimi no Koto ga Suki Dakara, After Rain, Everyday, Katyusha และSakura no Hanabiratachi ร่วมกัน โดยชุดแต่ละคนจะต่างกับไปตามกรุ๊ปของตนเอง

แต่ยังไม่จบเพียงเท่านี้

หลังจากนั้นเหล่าแฟนๆได้ส่งเสียงเป็นธรรมเนียม จน อังกอร์ สนั่นไปทั้งฮอล์ จนเหล่าสาวๆกลับมาอีกครั้ง โดยกลับมาในเสื้อสีขาว กางเกงยีนส์ขาสั้นที่คุ้นเคย ซึ่งมาพร้อมกับเพลง AKB Festival

คุกกี้เสี่ยงทายเวอร์ชั่นนานาชาติ!

ปิดท้ายโชว์ด้วยเพลงที่ฮิตทั่วบ้านทั่วเมือง Koi suru Forutne Cookie โดยมีโมบายล์ BNK48 เป็นคนกล่าวนำเข้าเพลง ร้องครบทุกภาษาเลยด้วย สุดยอดมาก !

เป็นอย่างไรกันบ้างสำหรับ ภาพ และ วีดีโอ ที่ทางเรานำมาฝากทุกท่าน อย่าลืม ติดตามพวกเรา MangoZero ด้วยนะจ๊ะ